b"\n_START_ARTICLE_\nInstitut Valenci\xc3\xa0 d'Art Modern\n_START_SECTION_\nHist\xc3\xb2ria\n_START_PARAGRAPH_\nEl 1985 fou creat per la Generalitat Valenciana. El 1989 s'inaugur\xc3\xa0 l'edifici principal. El 1991 s'inaugur\xc3\xa0 la Sala de la Muralla, al soterrani. El 2001 fou ampliat amb dos noves sales. Fins al 2002 utilitz\xc3\xa0 el Centre del Carme com a centre expositiu._NEWLINE_El 2018 l'Advocacia de la Generalitat Valenciana consider\xc3\xa0 que l'IVAM havia comprat escultures suposadament falses.\n_START_SECTION_\nFons art\xc3\xadstic\n_START_PARAGRAPH_\nEls seus fons consten d'11.322 obres en diferents disciplines: pintura, escultura, dibuix, fotografia, v\xc3\xaddeo, instal\xc2\xb7laci\xc3\xb3,\xc2\xa0etc. que il\xc2\xb7lustren les manifestacions art\xc3\xadstiques b\xc3\xa0siques de l'art del segle XX. Els fons dedicats al disseny gr\xc3\xa0fic, el fotomuntatge i la fotografia dels grans mestres del s. XX ocupen un lloc important en la col\xc2\xb7lecci\xc3\xb3 de la pinacoteca, ja que el museu disposa de m\xc3\xa9s de 2.000 t\xc3\xadtols. Tamb\xc3\xa9 les diverses tend\xc3\xa8ncies i llenguatges sorgits a partir dels anys 70 tenen la seua pres\xc3\xa8ncia al museu._NEWLINE_El 2018 van fer la seva primera exposici\xc3\xb3 temporal sobre l'obra de Joan Mir\xc3\xb3."